**Dedičnosť a jej podstata**

**Dedičnosť –** je biologický proces, pri ktorom organizmy zachovávajú informácie o svojich znakoch a vlastnostiach – prenášajú sa na potomkov. **Premenlivosť** = odlišnosť. To znamená, že jedince (potomkovia) nebudú úplne totožné s rodičmi, ale v niečom aj odlišné. Napríklad: iná farba očí ako jeho matka, iná farba vlasov ako jeho otec... **Genetika –** veda, ktorá sa zaoberá zákonitosťami dedičnosti a premenlivosti. **Johan Gregor Mendel –** český prírodovedec – v 19. storočí sa zaoberal skúmaním dedičnosti – študoval kríženie rastlín hrachu. **Genetické informácie** o znakoch a vlastnostiach sa prenášajú z rodičov na potomkov pohlavnými bunkami – môžu sa rôzne kombinovať. Základnou jednotkou genetickej informácie je **gén (vloha). Gén –** je úsek **nukleovej kyseliny** – nesie genetickú informáciu na vytvorenie znaku, vlastnosti. Gény sú uložené v **chromozómoch** v jadre bunky. Chromozóm tvoria **bielkoviny a nukleové kyseliny: DNA - deoxyribonukleová kyselina** alebo **RNA - ribonukleová kyselina** (vírusy majú RNA).Určitý úsek DNA nesie informáciu potrebnú na vytvorenie určitého znaku (veľkosť, tvar, farba...) alebo vlastnosti (odolnosť voči chladu,...). Reťazec nukleovej kyseliny DNA tvoria dve vlákna, ktoré sa špirálovito otáčajú proti sebe ako dvojzávitnica. Vlákna sú prepojené chemickými väzbami.

**Úloha**: Prečítaj si učivo v učebnici na str. 54 - 55. Poznámky si napíš alebo nalep do zošita. Písomne vypracuj v PZ na str. 59 úlohu 1, 2,  na str. 61 úlohu 5 a na str. 62 rámček „Čo už vieš“ (Pomôž si s učebnicou alebo PZ str. 58). Keď budeš mať poznámky v zošite a vypracované úlohy v PZ, odfoť a pošli na kontrolu najneskôr do 18. apríla na mail: ucitel.uram@gmail.com

(Do mailu napíš svoje meno a triedu)